Er I klar?
Ja?
Internettet er ureguleret. Det er Det vilde vesten, ikke?
Der er dejlige steder, hvor man ser nuttede babyer
og vidunderligt sjove ting og søde fotos af børnene i skolen.
Men mest af alt elsker folk katte. De elsker dem.
Og så er der en anden side,
hvor alt er tilladt.
Den blakkede bagside.
Man kan opslå porno, vold,
folk, der skubbes ned ad trapper, hærværk på religiøse statuer,
ondskab imod ældre, et gadeslagsmål, hjemløseslagsmål
og nedgørende billeder af Frihedsgudinden, og folk er skideligeglade.
Helt ligeglade.
Men på den blakkede bagside er der en uskreven regel.
Den er uskreven, men forstået.
Regel nummer nul: "Fuck ikke med katte."
Godaften. Vi begynder med igangværende og grumme nyheder.
Politiet efterforsker to mystiske pakker...
EN ORIGINAL DOKUMENTARSERIE FRA NETFLIX
Jeg har været i politiet i over 23 år, og jeg har aldrig set noget lignende.
En sær historie, der bliver særere...
En receptionist åbnede den blodige kasse og fandt en afskåret fod.
De beskrev det som en scene i en gyserfilm.
Det er en, der kan udføre en nøje udtænkt plan.
Det foregår som i en splatterfilm.
Det var helt klart en, der ønskede denne bizarre berømmelse.
Og han lægger faktisk ting op på internettet.
Hvad så du på videoen?
Der er ting, jeg end ikke kan tale om.
Han har ikke mange venner. Kun få er dukket op i hvert fald.
...samfundsfjende nummer et.
Hvor svært bliver det at finde ham?
Hvor farlig er han? Hvor forsigtig skal man være rundt om i verden?
Han er ekspert i forklædning. Han kan lide at...
...muligvis klæde sig ud som kvinde.
Interpol udsendte en global arrestordre for overlagt mord.
I aften er der beskyldninger om, at politiet ignorerede beviser på nettet.
Og i 2010 lagde han endda frygtelige videoer op,
hvor han angiveligt torturerede og dræbte katte.
Okay, nu skal I høre, hvordan det startede.
Vegas handler for mig ikke om spil, druk, ludere og narkotika.
Det er ikke sådan: "Det, der sker i Vegas ...". Jeg bor her.
Så Vegas er arbejde.
Jeg hedder Deanna Thompson,
og jeg er dataanalytiker for et stort casino her i Las Vegas.
Jeg er ansvarlig for al teknologi i spilbranchen.
Alt med spillemaskiner og bordspil har jeg fingrene i.
Jeg er nok indbegrebet af en computernørd. Virkelig indbegrebet.
Jeg kommer hjem, bruger lidt tid på hundene, og så...
...tænder jeg computerne og går på nettet.
Baudi Moovan er mit alias online for at skjule min identitet.
"Body Movin" er en sang af Beastie Boys.
- Hvordan lyder den? - Jeg synger den ikke.
- Kom nu. - Nej. Det er ... Niks. Jeg kan ikke.
Hold mund.
Jeg synger den ikke. Spil I den. Betal for rettighederne.
Jeg gør det ikke.
JEG KAN, OG JEG GØR DET
DEL
Jeg kan være alle online.
DINE MADBILLEDER INSPIRERER MIG! RED DELFINERNE.
Jeg kan gøre verden bedre.
Jeg kan være sjov.
Jeg kan også være superklog.
Jeg kan være en prinsesse.
VIN OG MASSAGE, TAK!!!
JEG HAR VIN TIL DIG.
Jeg kan være hvem som helst online.
MÅL!!!
I slutningen af 2010 fik mit forhold en ret dramatisk afslutning,
og jeg var meget påvirket af det.
MAD FØR MÆND
Jeg ville begrave mig i noget, der fik mig til at tænke på noget andet.
Jeg kunne ikke rigtig håndtere det pis i mit liv.
Så gik jeg på Facebook en dag, og jeg fandt et opslag.
Mange havde kommenteret vildt på en video,
der lå på nettet.
HER ER VIDEOEN, MEN DEN BLIVER NOK FJERNET
Jeg tænkte...
... "Lad os se engang."
1 DRENG, 2 KILLINGER
Jeg tænkte: "Det er en nuttet video. Hvad mon det er?"
Og...
Jeg har aldrig set videoen til ende.
Jeg har kun set brudstykker. Aldrig hele videoen. Her er den så.
Man ser personen med en grøn hoodie på, der er trukket op over hovedet.
Den skjuler meget af ansigtet, men man kan se pandehåret,
og han lægger dem i en vakuumpose, man kan suge al luften ud af.
Så skifter billedet til...
Han tilslutter en støvsugerslange til det sted på posen,
hvor støvsugerslangen passer ind.
Den ene killing...
...prøver i leg at komme ud, og han, du ved...
Det er sgu hjerteskærende.
Vil du stoppe?
Bare et øjeblik.
Jeg hader sgu det pis, mand.
Det er så trist.
DET HER ER BARE...
Jeg er klart berørt. Jeg elsker jo katte. Jeg elsker dem.
Så da jeg så videoen, tænkte jeg: "Det her er noget pis."
Den slags koster. Handlinger har konsekvenser.
VED NOGEN, HVEM FANDEN HAN ER?
Jeg var ikke den eneste, der var oprørt over det.
Kommentarerne lød:
"Jeg fatter ikke, røvhullet gør det" og: "Hvem fanden er han?"
DU BURDE AFLIVES
"Fuck den nar."
"Hvem er det svin?" "Lad os dræbe ham."
Der var oprør. Bang, bang derudaf.
DIT SINDSSYGE RØVHUL!
"Du godeste. Du ryger i fængsel." Jeg tænkte: "Hvad helvede er det her?"
HÆNG HAM I HANS MORS INDVOLDE
Det påvirker klart følelsesmæssigt. Folk er vrede. Jeg er med.
BRÆND HAM!
Hvem fanden kontakter man?
MYNDIGHEDERNE
Hvilken politistation? Man ved ikke, hvor det er. Personen kunne bo i...
...Sibirien eller sådan noget.
Vi har ingen beføjelser, så det er bare støj.
VI FINDER DIG
MÅ SVINET RÅDNE I HELVEDE
BLIVER HAN FANGET, ER HAN EN DØD MAND
I kommentarerne var der et link, der førte mig til en gruppe...
FIND KILLINGESTØVSUGEREN OPNÅ RETFÆRDIGHED
BLIV MEDLEM
OFFENTLIG GRUPPE
MEDLEMMER 93
Det så ud, som om de ville finde...
...fyren i videoen.
HAR DU OPLYSNINGER OM FYREN, SÅ SLÅ DET OP HER
I gruppen lagde jeg mærke til en...
...person, der forblev faktuel og ikke blev følelsesladet.
Det var John Green.
Jeg er klar.
Hvilken type menneske ville ... tænke:
"Jeg tager en vakuumpose og lægger to killinger i den?"
1 DRENG, 2 KILLINGER
Videoen blev slået op af en profil kaldet uonlywish500.
Han slog en kommentar op:
"Alle hadere kan slikke min kæmpepik, LOL."
Det ... var en interessant kommentar.
Hvorfor sige sådan noget til folk?
Så klikkede jeg på profilen.
Vedkommende havde liket en video om filmen
Catch Me If You Can.
Du bliver fanget. Som i Vegas vinder huset altid.
Leonardo DiCaprio spiller en svindler,
og en FBI-agent prøver at opspore ham over hele landet for at fange ham.
Det tog jeg som et stort: "I fanger mig aldrig. Fuck jer."
Det var den besked, han sendte.
"Jeg kaster handsken.
Jeg udfordrer jer til at finde ud af, hvem jeg er."
Jeg tænkte: "Han vil lege katten efter musen. Den er jeg med på."
DEL DINE TEORIER OM, HVOR HAN ER NU
Facebookgruppen ville finde ud af, hvem han var.
Jeg fik en masse energi af at se alt det her foregå.
Men de fokuserede på personen, hvilket jeg fandt skideskørt,
for man kan ikke finde en person,
men man kan finde ting i lokalet, der kan fortælle, hvor personen er.
Det ligner et meget lille værelse.
Måske 2,5 meter gange 3 meter stort.
Men det værelse fortæller mig rigtig meget.
Man ser en dør, en seng...
...et bord...
Man ser et dørhåndtag,
en lyskontakt, stikkontakter.
Det er ting, som vi ved, måske kan pege på et specifikt sted i verden.
Stikkontakter i England er anderledes end i Californien.
Vi gennemtrævlede...
...alt i det værelse.
MORDVÆRELSET SET OPPEFRA (IKKE MÅLFAST)
Så lavede jeg en tegning eller et diagram over tingene i værelset...
JOHN STYRER!
...så alle vidste, hvor alt var.
SENG
Ulvesengetæppet.
Det var afskyeligt ... og virkelig unikt.
På nogle ulvetæpper er der to ulve, der hyler imod månen eller sådan noget.
Her var kun et ulvehoved.
Og det blev solgt på eBay.
Fremstillet i Nordamerika. Der var kun én køber...
...men vi kunne ikke se hvem.
FORSENDELSE OG BETALING
Det blev sendt udenlands.
KAN SENDES TIL: USA, CANADA, ITALIEN, BRASILIEN
Det hjalp os ikke.
Han kunne være hvor som helst i verden.
Man hører stemmer i baggrunden.
Man indser: "Der er andre i værelset, man ikke ser på videoen."
De griner og snakker. Vi vidste ikke, hvilket sprog det var.
Altså, det lød østeuropæisk, men jeg er ikke sprogekspert.
Så var der et gruppemedlem, Nicee Punk.
JEG ER INDFØDT UKRAINER
Hun var født i Ukraine, og hun genkendte det straks som russisk.
Måske befandt han sig i Rusland.
JEG KUNNE HØRE
MANDESTEMMER
"SORT HAJ"
EN RUSSISK HELIKOPTER
Lukker man øjnene og lytter...
...kan man opfange mange ting.
Der var noget statisk støj over det.
De sludrede og grinede, og de lavede meget larm.
Og pludselig stoppede det. De forsvandt ligesom.
Okay? Det var bare ... som om de lydløst forlod værelset.
Men man kunne høre et klik.
Klik. Så stoppede det.
Fuck. Det er en optagelse.
Fandens også.
Vi fandt ud af, det var en russisk komedieserie,
og vi fandt frem til afsnittet.
Så tænkte vi ligesom: "Vent lige lidt.
Han leger med os. Han prøver at vildlede os."
Vi brugte ugevis på det russiske pladder.
Jeg brugte...
...16 timer på at se på skide dørhåndtag fra Litauen.
Jeg ville fortsætte, til jeg fandt ham.
Jeg svor, jeg ville finde ham. Jeg skal nok finde ham.
Og pludselig...
...kom der en ny video.
Det var sgu det samme værelse.
Han legede med de nu døde katte.
Helt klart efter handlingen.
Sammen med videoen lagde han nogle billeder op.
Gruppen fik også...
...et link.
Men fra en tydeligt falsk profil.
Vi kalder det en falsk profil. De er normalt lette at genkende.
Det er typisk et meget almindeligt navn.
Et meget almindeligt profilbillede.
De slår noget op.
Så sletter de kontoen.
Jeg klikkede på linket.
Og der, i al sin magt og vælde,
var et billede af fyren med kattene, men hans ansigt var sløret.
Det var vigtigt, for det gav os en idé om, hvem han var.
Måske ville han gerne jages lidt.
Han sagde nærmest: "Hvad fanden? Er I snotdumme?
I får et hint her, I kan tygge lidt på et stykke tid."
Men det viste os også, at han fulgte med i efterforskningen.
Han havde infiltreret gruppen.
Okay, så han bruger denne konto. Hvilke andre konti bruger han?
Jeg havde brugt et alias og ikke angivet personlige oplysninger,
så jeg var ikke bekymret for min sikkerhed.
Men nogle af de andre medlemmer
var meget bekymrede over det.
Vi var foruroligede over, at der kom en video til,
hvor han legede med de døde katte.
Det gode ved det var dog, at vi nu havde flere beviser.
Vi så flere ting i værelset,
der kunne indsnævre søgefeltet til et specifikt sted i verden.
Vi var opildnede.
Der er ting i videoen, man ikke rigtigt kan se,
fordi det går så stærkt,
men det stikker ud, når det dukker op.
Vi lavede samtlige frames om til billeder.
Så kunne vi begynde at se det skide værelse.
Der var titusindvis af frames.
Hold da kæft, en cigaretpakke.
En helt ny pakke.
Kender man noget til cigaretter, ved man, at udseendet varierer.
SER RUSSISKE UD
PHILIP MORRIS SIGER: HVIDE FILTRE = USA
Nogle steder i verden kan cigaretter være lange
og tynde, og alle 20 cigaretter er i en lang, tynd pakke.
Nogle cigaretter er typisk rektangulære.
Der kan stå forskellige ting på pakken i henhold til loven,
for cigaretter er farlige.
HELT KLART IKKE I SERBIEN
DER VILLE STÅ: "RYGNING DRÆBER" PÅ.
Der var en "SURGEON GENERAL'S WARNING" på.
De kom altså fra USA.
Så vidste jeg, de var fra Nordamerika.
Det var et stærkt spor. Det betød ikke nødvendigvis,
at personen ikke bare købte pakken og tog et fly til Paris eller Berlin,
men de var fra Nordamerika.
Men så ... hold nu kæft. Der var en gul støvsuger.
Først: "Gul støvsuger".
Der var tonsvis af dem.
STØVSUGER
Jeg fandt undervejs ud af, at der er et internetforum for alt derude.
Er man til støvsugere? Der er et forum for dem.
Jeg fandt et støvsugerreparationsforum.
NY STØVSUGER? ELSKER AT STØVSUGE
Tusindvis skriver: "Jeg har det rør. Jeg sender det."
"Jeg har den slange. Jeg sender den."
Jeg skrev i det forum: "Hej, folkens..."
HJÆLP!!!
HEJ, FOLKENS. KENDER NOGEN DENNE STØVSUGER?
De identificerede den straks.
VI HAR IDENTIFICERET DEN
Kenmore Canister-støvsugeren, Aspiradora-modellen, 7-21-26-08-2.
"Skønt, mange tak for det.
Det er så pænt af jer. Jeg er meget glad."
"Det var så lidt, søde. Og desuden...
...sælges den kun i Nordamerika."
Her er den så.
Ham, der lavede den skide video, hvem han end var,
kunne vi nu lede efter i Mexico,
USA og Canada.
Bedst, som man tror, det ikke kan blive vildere ... bliver det vildere.
I byen New York
dannede tidligere gadedrenge en redningsorganisation i særklasse...
...ved at redde dyr.
Du går efter dyrene, for de slår ikke igen!
Rescue Ink.
Hvad er jeres tilgang?
Vil du have den pæne version eller den rigtige version?
Rescue Ink slår hårdt ned på dyremishandling og misrøgt.
Vi gør det, der skal til inden for lovens rammer
- for at redde dyr fra en dårlig situation. - Hvad mener du?
Altså ... brug din fantasi. Jeg vil ikke stævnes for noget på kamera.
Da jeg så videoen og luften, der blev suget ud af posen,
og så livsgnisten slukke i killingernes øjne, var det ... Det...
Man ... Jeg ville bare rigtig gerne gøre noget.
Jeg ville gerne ind i billedet og prøve at gøre noget.
Kender du den magtesløshed, man føler?
Det var ganske forfærdeligt.
Jeg ringede til min søster,
der er psykolog og har studeret kriminalprofilering.
Hun sagde: "Han gør det for chokeffekten.
Han er meget opmærksomhedskrævende.
Det er ikke første gang, og det bliver ikke sidste gang.
Det vil blive værre efterhånden."
De øver sig på dyr, og når det ikke længere nærer sygdommen,
og det ikke er spændende mere, går de videre til noget andet,
de ser som hjælpeløst. Typisk en kvinde, et barn eller en ældre.
EN SERIEMORDERS KENDETEGN
9 TIDLIGE ADVARSELSSIGNALER
Det er disse ting.
HÅRD BARNDOM
Tegn...
TORTURERER DYR
...på en, der bliver seriemorder og bør standses øjeblikkeligt.
SERIEMORDER
DET BLIVER GODT, HVIS GUTTERNE HER TRÆDER TIL!
SÅ GODT SOM LØST!
Vi havde en enorm internetflade på Facebook og Twitter.
Der var 100.000 mennesker.
Vi fik otte, ni millioner hits per måned, så jeg tog computeren og loggede på.
Jeg lagde en efterlysningsplakat op med en dusør på 5.000 dollars.
På én måde var det: "Fedt. Nu får det opmærksomhed."
Omvendt var det sådan...
Fuck.
5.000 DOLLARS FOR SADISTEN
Folk gik helt amok. Det er enhver internetnørds drøm, ikke?
DEL
Det væltede ind med folk...
...i gruppen.
Alle begyndte at gå derind. Nu var der...
...politibetjente, detektiver, folk, der hævdede at være detektiver
eller Superman og alt muligt.
MEDLEMMER
Der var folk, der kunne forbedre billedet.
OGSÅ ET MULIGT ANSIGT
På dette tidspunkt søgte titusinder efter denne fyr.
Mange begyndte at linke til profiler...
...fra overalt i verden.
Der kom et hav af spor væltende ind.
"Fyren her har sådan noget pandehår."
"Han er høj og ranglet."
"Måske er det ham her. Vent. Måske ham her."
"Med hættetrøje."
Vi var som hunde, der jagtede biler overalt i jagten på fyren.
Det var rent kaos i tiende potens.
HAN ER NOK IKKE I FRANKRIG. HAN ER NOK PÅ MÅNEN.
SÅ ... NOGEN IDÉER?
En dag kom der et spor ind.
Nogen slog noget op på Facebook, der fik meget opmærksomhed.
TRÆDER PÅ KILLINGER PÅ FILM
Der var en fyr, Jamsey Cramsalot Inhisass.
Jeg ved ikke, hvor navnet kom fra...
Pointen er, at ham her...
...er, at på sin side
opslog han en video af en killing, der blev brændt levende i et bur.
LOL DET ER FOR VILDT
Lige der tænkte vi: "Okay, det kan meget let være ham."
Profilbilledet mindede om fyren i videoen.
Jamsey Cramsalot Inhisass...
...lignede meget fyren i videoen. Der var stor lighed.
Altså, det kunne godt være noget.
Min søster ved, jeg kan blive meget vred. Hun sagde: "Tag det roligt. Hør her.
Hans slags søger opmærksomhed.
Hvad nu, hvis du spørger ham, om han gjorde det?"
Jeg sagde: "Det er en god idé."
VAR DET DIG,
DER LAVEDE "1 DRENG
OG 2 KILLINGER?!?
Vi prøvede at hale ham langsomt ind.
Men det virkede til sidst.
En tilståelse.
"Ja, jeg dræber killinger. Griner højt." Sådan: "I kan intet gøre ved det."
Cramsalot gjorde det. Det er ham. Vi har ham.
GNÆK, GNÆK
Administratorernes udmelding var rent fyrværkeri.
Det var et billede af fyrværkeri.
JEG HÅBER, MAN FINDER HAM OG GIVER HAM SAMME BEHANDLING!
JEG FLÅR HAM FANDEME I SMÅSTYKKER
Men de vidste ikke, hvor han var.
OM
STEDER, HAN HAR BOET DER ER INGEN STEDER AT VISE
De så på hans venner online, for det kunne give dem en placering.
De fandt en by kaldet Windhoek i Namibia...
Jeg kan ikke udtale det. I Sydafrika.
WINDHOEK INDBYGGERTAL: 325.858
Administratorerne og Rescue Ink samlede sig
og sagde: "Hør, vi fandt ham. Killingemorderen. Vi har ham."
John Green og jeg sad bare og tænkte...
... "Hvad?"
Det gav ingen mening, for alt pegede på Nordamerika.
Alt. Vi havde cigaretterne, ulvetæppet, støvsugeren.
Og så siger I, at en gut i et land, jeg ikke kan udtale...
... "I har ham"? Hvad? Hvordan kom I dertil?
Vi kiggede på det: "Okay, hvem er ham på billedet?"
Man kan bare tage
Jamsey Cramsalot Inhisass' profilbillede og lave en omvendt billedsøgning,
så ser man, hvor billedet er lagt op tidligere.
1 RESULTAT
Derfra kunne vi finde webstedet, hvor billedet først blev lagt op.
Men det var en slags ... pornoside for mænd.
Vi gennemgik en masse billeder...
...næste, næste og bang.
Vi fandt det billede ... Jamsey bruger uden nissehue.
Vi vidste, Jamsey havde ændret billedet
og tilføjet en nissehue ... til sit profilbillede.
Så vidste vi: "Det er sgu ikke ham."
Vi sagde til Facebookgruppen: "Hør, altså,
det er ikke ham. Det kan det ikke være."
HVILKE BEVISER HAR I UD OVER EN MAVEFORNEMMELSE?
De stod fast på deres.
"Niks, det er ham. Det er det.
Vi får fat i ham."
Vi var målløse. Komplet mundlamme.
De ville have ret.
Facebookgruppen lynchede ham.
HØR, DIN SYGE STODDER
PAS HELLERE PÅ!
Folk vil se blod, når der sker sådan noget.
VI VED, HVEM OG HVOR DU ER
Følelserne kan løbe af med en.
Man er så optændt af vrede, at...
SKÆR DIG SELV! NÅR VI FANGER DIG, VIL DU GRÆDE SOM ET BARN
Kort efter havde Jamsey...
...faktisk begået selvmord.
DET ER EN TRIST DAG
Nogen havde fundet den rigtige persons identitet.
Han hed Edward Jordan.
HVIL I FRED, ED!!!
Det var ikke Jamsey, vi ledte efter.
Altså ... han var en internettrold, der ville være copycat
og lagde en video op, så alle troede, det var ham.
Måneder senere opdagede vi, at Edward Jordan havde lidt
af svær depression.
Han var meget online for at klare det og undgå depressionen.
Det kender jeg. Det har jeg selv gjort.
Det vides ikke, og jeg siger ikke, han begik selvmord
på grund af heksejagten på ham.
VÆR BANGE, DRENG
Men man må passe på, for man ved ikke, hvem der sidder bag skærmen...
...og hvilke psykiske problemer de kan have.
DEPRESSION SMADRER MIG
Når man leder efter en som killingemorderen...
...må man passe på ikke at miste sig selv.
Der sker det, at man begynder at blive til det, man kæmper imod.
Man vil ikke være som dem. Lede.
Man vil ikke blive som uhyret.
Og pludselig ud af det blå fik nogle af vores gruppemedlemmer en besked.
Fra endnu en falsk konto. Vi vidste ikke, hvem det var.
Beskeden lød: "Den, I søger, hedder Luka Magnotta."
Vi tænkte: "Hvem fanden er Luka Magnotta?"
"Luka Magnotta?" Det lyder som et påtaget pornostjernenavn.
Det må være en joke. Sådan: "De tager pis på os."
Men hvad gør man? "Luka Magnotta" og Enter.
Og du godeste. Det var, som om han...
De ... jeg kan ikke beskrive min reaktion på resultaterne.
LUKA ROCCO MAGNOTTA POSERER
865.000 HITS
NYHEDER
Der var hundredvis af søgeresultater.
LUKA MAGNOTTA BILLEDER
Et af dem var en YouTube-video
med New Orders "True Faith" i baggrunden, og det var som et diasshow...
...hvor han poserede.
Jeg så dem igennem,
og jeg tænkte: "Hvad er det?"
Jeg læste om en person, der levede et...
...jetset-liv.
Der var billeder af ham i Bermuda. Og billeder af ham fra Sverige vist.
Den Røde Plads i Rusland.
Eiffeltårnet.
Trevifontænen i Rom, Miami.
Der var ufatteligt mange billeder af ham.
Vi fandt ... hundredvis af fansider.
Mange af kommentarerne var meget flatterende.
DU ER SMUK JEG ER MÅLLØS
LÆKKER! MIT IDOL
SEXET LÆKRERE END EN PRINS
JEG ELSKER LUKA
Der var masser af historier om Luka på nettet.
Der var historier om hans modelkarriere.
Luka Magnotta var fætter til River Phoenix.
Vi blev fuldstændig overvældet af det.
LUKA MAGNOTTA ER MARILYN MONROES SØN
OG FREDDY PRINZ JUNIORS FÆTTER
Der var historier om, at han datede Madonna.
Altså, vi tænkte: "Hvad fand...?" På det tidspunkt
tænkte jeg bare: "Hold da op."
Jeg har aldrig hørt om ham, og han dater Madonna?
Han havde tjavset, brunt hår.
Hans knoglestruktur lignede profilbilledets.
Men da gruppen tidligere havde anklaget de forkerte,
ville jeg helst ikke sætte gang i noget
ved at skrive offentligt om, hvem han var, lige med det samme.
Vi oprettede en privat, hemmelig og skjult gruppe,
hvor vi inviterede folk, vi stolede på.
De var pålidelige, kloge og pragmatiske. Den hed "Luka_Intel".
Men vores problem var, at vi stadig ikke vidste, hvor han var.
Han var fotograferet overalt i verden.
Men vi vidste ikke, hvor han var nu.
AUDITION TIL COVERGUY
Men vi fandt så en auditionvideo, han havde lavet tre år tidligere,
til et realityshow om mandlige modeller.
Hej, jeg hedder Luka.
Mit efternavn er Magnotta. M-A-G-N-O-T-T-A.
- Hej. Luka. Hvordan går det? - Godt, og dig?
Han lød helt klart nordamerikansk.
Okay. Der var den.
- Vil du tage din bluse af? - Okay, helt sikkert.
Hans stemme var dyb, så din blev dybere.
Jeg har en meget dyb stemme. Det siger mange til mig.
Der var nu...
...nogle oplysninger,
som placerede ham i Canada.
Hvordan gør du din stemme så dyb?
Hvordan jeg gør det? Øvelse gør mester, ikke?
Han havde jakken over skulderen og stod sådan:
"Hej, jeg hedder Luka"
og gjorde det, han nu gør. Han var meget forfængelig.
Mange fortæller mig, jeg ser frygteligt godt ud, så...
Han ser godt ud. Jeg siger ja.
Men man tænker bare: "Kan det være en person, der filmer...
...killinger i en pose, han suger luften ud af, så de kvæles?
Du har potentiale, men du må komme igen næste år.
- Okay. I orden. - Er det okay?
- Det bliver omkamp. - Det er op til dig.
Man prøver at komme ind iden tankegang sådan:
"Kan jeg, Deanna, være normal,
og så en dag være en person, der dræber katte?"
Og når man ser denne tilsyneladende normale fyr,
tænker man ... Det er hårdt.
Han er ikke muskuløs nok til CoverGuy.
Det kan jeg blive. Det kan alle.
Jeg kan styrketræne. Jeg er meget målrettet,
og jeg har opnået alt, jeg har sat mig for at opnå.
Da jeg så det, tænkte jeg: "Nej, det kan ikke være ham."
Men så sendte John Green en besked,
hvor der stod:
"Billeder viser ikke altid sandheden."
Når man så billeder af ham Luka-fyren, begyndte man at se et mønster i dem.
Man opdagede sådan: "Hov, vent lidt.
Det ansigt passer vist ikke sammen med den krop."
Så tog det fart. Det tog virkelig fart.
Hans hudfarve passede ikke til kroppens.
Vi begyndte at bemærke linjer
og ting, hvor det var redigeret eller ikke passede helt.
Meget dårlig pixellering ved halsen.
Der var et bryllupsfoto.
Og et opslag om, at han blev gift med en pige i Rusland.
Et af gruppemedlemmerne fandt det originale foto.
Den, der lagde billederne op...
...havde taget Luka Magnottas hoved og sat det på
tilfældige mennesker, han fandt på nettet...
...så det så ud...
...som om han virkelig hyggede sig.
Efterhånden, som man ser på 20, 30, 40 af disse fansider,
ser man, at kommentarerne er fra forskellige konti, men siger det samme.
LÆKKER FYR SEXET!
VÆRE LÆKKER
EN PRINS PRINSEN
Forskellige brugernavne,
men de brugte de samme vendinger og samme skrivestil.
Så tænker man: "Okay. Kommer de fra den samme person?"
50 FORSKELLIGE FACEBOOK-PROFILER 14 FORSKELLIGE BYER
MANGE FALSKE HVEM GØR DET?
Det tydede på, at disse fansider,
der var oprettet for Luka som hyldestsider,
var oprettet af Luka selv.
LUKA MAGNOTTA OFFENTLIG PERSON, ENTERTAINER, ÅBEN GRUPPE
DEN NYE JAMES DEAN
JEG ELSKER LUKA
Jeg begyndte at overveje, om alt på nettet om ham var falsk.
Til sidst fandt vi en artikel skrevet i Toronto Sun,
som er et rigtigt sladderblad.
Skribenten hed Joe Warmington.
I 2007, tre år før alt det her skete...
...var jeg på vej hjem.
Jeg lyttede til et populært radioprogram.
Joe Warmington, første optagelse.
Jeg hørte bare en ophidset person, der ringede ind til radioprogrammet.
Det, der ophidsede ham, var, som han sagde,
at folk på internettet sagde, han stod i relation til Karla Homolka.
Hvis man nævner Karla Homolka her i Canada,
får det hårene til at rejse sig i nakken...
...for hun er den mest forhadte kvinde i Canada.
Hun er gift med seriemorderen Paul Bernardo.
De blev kendt som Ken og Barbie-morderne.
Hun var involveret i mordet på tre unge piger på 14 år,
og den ene var hendes søster.
Hun indgik en aftale om immunitet for at vidne imod sin mand.
Senere viste videooptagelser, at hun var dybt involveret i det.
Hun førte an, og nogle mord var hendes idé.
Denne lytter var stærkt ophidset.
Jeg tænkte: "Hvem er det?" Til sidst sagde han sit navn.
Luka Magnotta.
Jeg sendte en e-mail, og ud af det blå blev jeg ringet op af en fyr, der sagde:
"Det er Luka Magnotta."
Jeg sagde, vi burde mødes, og han tilbød at mødes et sted.
Jeg husker ikke hvor.
Jeg tænkte bare: "Måske burde han møde os på nyhedsredaktionen på The Sun",
og han sagde ja.
Set i bakspejlet var det den rigtige beslutning.
Jeg husker, vi sad der, og Luka Magnotta kom ind.
Jeg sad bare målløs med åben mund,
for han lignede Paul Bernardo.
Helt ærligt, så er min modelkarriere for nedadgående i disse dage.
Er det på grund af rygterne om, at du dater Karla Homolka?
De rygter har ødelagt mit liv, og...
Jeg vil bare slå fast, at hun og jeg absolut ikke har forbindelse.
Han lagde meget vægt på, at hans liv var kaotisk,
og det kostede ham ikke blot arbejde, men det var en sand trussel for hans liv.
Jeg har fået dødstrusler.
Min adresse er offentliggjort, så jeg måtte flytte.
Jeg er ved at få et sammenbrud. Mit ry er fuldstændig ødelagt.
Når jeg mødes med castere og agenter...
De ved alle, hvem jeg er. Det står alle mulige steder.
Hvem, der end gør det, må stoppe.
Det er alt sammen på grund af rygterne om, at du dater Karla Homolka.
Det er det.
Da jeg så videoen, der fulgte med artiklen...
Jeg har fået dødstrusler.
...tænkte jeg, han måske brugte falske profiler til
at skabe disse rygter selv.
RYGTER KNUSER MODEL
JEG DATER IKKE KARLA
Hvorfor vil nogen forbindes med en seriemorder?
Hun og jeg har ingen forbindelse.
Berømmelse. Helt sikkert.
Husk regel nummer nul: "Fuck ikke med katte."
Jeg begyndte at tro, at hans motivation
for det her var opmærksomhed
og den berømmelse, han vidste, han kunne opnå.
Og den fik han.
33.000
120.000 VISNINGER
Problemet var, at det var tre år før kattedrabsvideoerne.
NAVNELISTE
Vi vidste stadig ikke, hvor han var.
"LUKA" ER IKKE I "CANADA"
Han kunne være hvor som helst.
Hvor skulle vi starte?
Vi gennemgik alle de billeder, vi kunne.
Tusindvis af billeder, for vi vidste, han måtte have kvajet sig på mindst ét.
Efterladt et digitalt fingeraftryk.
Af og til, når man tager et billede, lagres der digitale oplysninger i det.
"EXIF-data".
Altså såsom kameramodellen, fotograferingsdatoen,
GPS-koordinaterne...
Tager man et billede og lægger det på en webside,
kan alle EXIF-dataene læses.
Så det gjorde vi.
GPS-DATA IKKE FUNDET
Og pludselig var der GPS-koordinater.
Denne gang var det mig.
Jeg tænkte: "Hold nu kæft." Jeg sendte et skærmbillede til John Green.
På billedet sidder Luka på en smuk chaiselong.
Det ligner en dyr møbelbutik.
På EXIF-siden får man vist et kort med en markør på.
Den pegede på Toronto Eaton indkøbscenter.
Toronto i Canada.
Men fotograferingsdatoen var det vigtigste.
Den 25. oktober 2010. Så i slutningen af oktober 2010
var han i Toronto, og killingedrabet skete i november.
Vi gik helt amok: "Du godeste, han er i Toronto."
Vi havde troet, han var i Canada, men nu vidste vi fandeme, han var der.
Så jeg gjorde det, jeg er bedst til. Jeg ville finde hans rigtige adresse.
Jeg fandt et billede af Luka
på en balkon på anden eller tredje sal tilhørende en lejlighed.
Men jeg bemærkede, at der på hjørnet i krydset lå en benzintank.
Det var en Petro-Canada.
Så skyndte jeg mig ind på Google Maps.
Der er faktisk hundredvis af Petro-Canada-benzintanke.
Jeg begyndte at krydsreferere ting, og jeg huskede,
at Luka havde slået noget op om, at paparazzier chikanerede ham.
De prøvede at fotografere ham ved hans lejlighed i Etobicoke i Canada.
Etobicoke. Interessant. Hvor er det?
Etobicoke er en forstad til Toronto.
Hvor mange Petro-Canada-stationer mon der lå der?
Seks.
Det her bliver jo let.
Jeg begyndte at klikke på hver af de seks benzintanke.
Så klikkede jeg på "Street View". Jeg kiggede og tænkte: "Niks. Ikke den."
Nummer to, "Street View". Niks, ikke den. Nummer tre, klik.
Den lignede præcist Petro-Canada-tanken fra billedet af Luka, og der var mere.
Det store, grå boligkompleks lå lige bag ved den.
Så klikkede jeg på tanken og drejede visningen 180 grader.
Så kiggede jeg direkte på den lejlighed, Lukas ses ved på billedet.
Nummer 304 Mill Street.
Så nu...
...havde jeg skiderikken.
Nu var det på tide at tilkalde politiet. Jeg ringede til politiet i Toronto.
De sagde: "Hvad handler det om? Videoer på internettet?"
Det tog lidt tid at overbevise dem om, at jeg talte sandt.
De tog faktisk derhen og bankede på døren. En person lukkede op
og bekræftede, at ja, en person ved navn Luka Magnotta havde boet der,
men han var siden flyttet til Rusland.
Så endnu engang var denne såkaldte jetsetter
et sted i "Rusland".
Man begyndte at tænke: "Det her bliver aldrig opklaret."
Der sker ingenting.
Det var nytteløst.
Der gik nogle uger, og så gik der nogle måneder, og...
Vi mistede den kampgejst, vi havde haft, fordi der ikke kom noget nyt ind.
Han slog ikke flere videoer eller billeder op.
Og så mindskedes gruppens interesse.
Folk begyndte at forsvinde igen.
Medlemstallet gik fra cirka 15.000 til måske 8.000.
LOG UD
Pludselig...
...kom der en video.
BADETID LOL
Og det var nok den værste video, jeg nogensinde har set.
Desperationen i kattens...
...ansigt, som ... Det er svært at beskrive. Det brænder sig fast.
Man ser en kat blive nedsænket i vandet...
...og personen holder katten nede, til den drukner.
Senere samme dag kom endnu en video, og vi tænkte: "Hvad fanden?"
Først tænkte jeg: "Det er så nummer to."
Lidt ligesom...
...det er ikke det samme, men lidt ligesom 9/11,
da det andet fly ramte bygningen. Jeg tænkte: "Hvad nu? Vi bliver angrebet."
I baggrunden spiller "Little Drummer Boy".
Da jeg så nissehuen, tænkte jeg straks på Jamsey.
Det var som en fuckfinger til os.
Så går det op for en, at der ligger en kæmpe pyton
under puderne på sengen.
Og man ved, slangen vil gøre det, den nu gør. Den vil spise katten.
SYGE SVIN!
Da det skete...
KORS SADISTISKE LORT
UHYRE!
...vågnede gruppen igen.
Vi vågnede alle ligesom af vores blund...
...og gav ham opmærksomhed.
HAR HAN DE SOLBRILLER PÅ ANDRE BILLEDER?
KLART HAM
Men da jeg så profilnavnet på den, der slog den op,
vidste jeg, hvad det var.
Lesley Ann Downey blev myrdet...
...af Ian Brady og Myra Hindley.
De dræbte fem børn i Manchester i England.
De kaldtes "Moors-mordene".
Jeg vidste meget om det, for jeg var Smiths-fan, og de skrev en sang om det.
OFRENE VAR LESLEY ANN DOWNEY,
PAULINE READE
OG JOHN KILBRIDE
HINDLEY FASTHOLDT, HUN VILLE FYLDE BADEKARRET FOR DOWNEY
Advarselstegnene var omfattende.
Det var nu det andet tegn på, at Luka var fascineret af seriemordere.
BÅNDOPTAGELSE AF LESLEY ANNS SIDSTE, DESPERATE BØNNER
IMENS "LITTLE DRUMMER BOY" SPILLEDE I BAGGRUNDEN.
Det var lidt ... Nej, ikke lidt. Det var yderst alarmerende.
Opslaget af de to nye videoer...
...gav også medieopmærksomhed.
Avisen The Sun i London i England kørte en historie kaldet:
"Fang psykopaten, der fodrede en pyton med en killing."
KENDER DU HAM? RING TIL NYHEDSREDAKTIONEN
En britisk journalist fra avisen,
Alex West, fik en besked fra endnu en falsk profil.
Der stod: "Ham, du søger, er lige nu i London i England,
og han hedder Luka Magnotta.
Han bor på The Fusilier Inn."
Alex West tog hen på The Fusilier Inn
for at prøve at møde ham.
Alex optog i det skjulte.
Måske er han skingrende skør og vil stikke os ned eller sådan noget.
Vi må være lidt forsigtige.
Luka! Har du tid et øjeblik? Jeg er journalist fra avisen The Sun.
- Du filmer mig ikke, vel? - Nej da. Hvorfor er du i London nu?
- På grund af chikanen. - Hvilken chikane?
- Jeg får dødstrusler. - Hvad består de i?
Alt, man kan forestille sig. De vil dræbe mig...
- Hvorfor? - På grund af historierne.
Men mange siger, at denne fyr her...
...dræbte killingerne i YouTube-videoerne. Er det dig på billedet her?
- Nej. - Det ligner dig ellers meget.
- Det er ikke mig. - Ikke?
Nej.
Folk er dygtige til Photoshop nu, er de ikke?
- De prøver at hænge mig op på det. - Hvorfor gør de det?
- Har de noget imod dig? - Mange har.
- Hvorfor? - Det taler vi ikke om.
Okay, vi kommer ikke rigtig nogen vegne.
- Vi må hellere stoppe. Altså... - Lad os det. Tak. Hav en dejlig dag.
Tak.
Kort efter
modtog Alex West en e-mail.
John Kilbride blev også myrdet af Moors-morderne.
"Det er sjovt at se folk jagte beviser, men ikke kunne identificere og fange mig.
Jeg vinder nemlig altid.
Jeg har altid en trumf, og jeg laver flere videoer.
Næste gang producerer jeg en video
med mennesker og ikke bare killinger.
Det var det rystende.
Han gik fra killinger til mennesker.
Scotland Yard kunne ikke hjælpe os. Vi havde ingen myndighed.
Jeg var ved at gå i panik, for jeg sad der,
og ingen lyttede til mig,
men jeg vidste, det var endnu et skridt på vejen
mod berømmelse på hans "karrierestige".
Der ville snart ske noget slemt.
Nogen i gruppen sagde: "Han myrder nogen."
Og en dag...
...lagde endnu en falsk profil en besked ind i gruppen, men der stod:
"BAUDI MOOVIN 99".
Et gruppemedlem fandt en video,
profilen havde liket.
Jeg blev advaret, før jeg klikkede på den. Sådan: "Tag en dyb indånding.
Det er lidt skræmmende, og jeg ønsker ikke,
at du bekymrer dig for meget, men ... klik på denne video."
Der var en hjemmevideo af det casino, jeg arbejder på.
Det var skræmmende.
Han sad ikke længere bag computeren.
Det her var ægte.
Det begyndte som en gåde, jeg tænkte, jeg kunne løse på et par dage.
Fjerne en skid. Nu stod vi så der.
En potentiel morder ... var måske efter mig.
Jeg var naturligvis bange for...
...at Luka kom ind på kontoret med en kniv eller sådan noget.
Eller at han brød ind i min bil og lå på bagsædet.
Det var totalt irrationel paranoia.
Det, jeg tænkte på, var: "Pis, chefen skal vide det.
Er han i fare nu? Er det min skyld?" Jeg var virkelig skræmt.
Jeg ... skulle fortælle min chef, hvad jeg havde lavet på nettet, og...
Selv om det var godt, jeg havde gjort det, var det stadig...
...vildt skræmmende. Altså, forestil dig,
du har et højteknologisk arbejde med meget professionelle folk
og skal fortælle dem, at du hjemme sgu søger en kattemorder på nettet.
Det var ekstremt skræmmende.
Jeg lå og sov.
Telefonen vibrerede, fordi jeg fik en Facebook-besked.
Jeg tog telefonen, og der stod: "Hej, jeg fandt lige denne video,
og jeg tænkte, du gerne ville se den. Jeg tror, det er ham Luka, du har søgt."
Det fangede min opmærksomhed,
og jeg tænkte: "Skønt. Endnu en kattedrabsvideo."
Jeg klikkede på linket,
trykkede på Play, og videoen startede.
Jeg tænkte: "Hvad fanden?
Vi sagde fandeme, han ville myrde nogen.
Ingen troede os."